Mahabodhio šventykla

Mahabodhio šventykla (hind. महाबोधि मंदिर = Mahābodhi mandir) – šventykla Bodhgajoje (Indija), vietovėje, kurioje, pasak budizmo tradicijos, Buda pasiekė nušvitimą. Pažodžiui jos pavadinimas verčiasi kaip „Didžiojo Prabudimo šventykla“. Šventyklą pastatė indų imperatorius Ašoka maždaug 250 m. pr. m. e., praėjus pustrečio šimtmečio nuo Gautamos Sidhartos nubudimo. Nuo 2002 m. Mahabodhio šventykla įtraukta į UNESCO pasaulio paveldo sąrašą.